pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ต้อนรับ รัฐมนตรี ก.ไปรษณีย์ โทรคมนาคมฯ บังคลาเทศ พร้อมสานต่อความร่วมมือด้านเทคโนโลยีดิจิทัลและไอซีที 2 ประเทศ
วันอังคารที่ 24 พฤษภาคม 2565
ดีอีเอส ต้อนรับ รัฐมนตรี ก.ไปรษณีย์ โทรคมนาคมฯ บังคลาเทศ พร้อมสานต่อความร่วมมือด้านเทคโนโลยีดิจิทัลและไอซีที 2 ประเทศ
ดีอีเอส ต้อนรับ รัฐมนตรี ก.ไปรษณีย์ โทรคมนาคมฯ บังคลาเทศ พร้อมสานต่อความร่วมมือด้านเทคโนโลยีดิจิทัลและไอซีที 2 ประเทศ
เมื่อวันที่23พฤษภาคม2565 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การต้อนรับนายซุนาอิดอาห์เหม็ดปาลัก(H.E. Mr. Zunaid Ahmed Palak)รัฐมนตรีช่วยว่าการกระทรวงการไปรษณีย์โทรคมนาคมและเทคโนโลยีสารสนเทศบังกลาเทศและนายมุฮัมมัดอับดุลฮัย(H.E. Mr. Muhammed Abdul Hye)เอกอัครราชทูตสาธารณรัฐประชาชนบังกลาเทศประจําประเทศไทยในโอกาสพบหารือณห้องรับรองชั้น๙กระทรวงดิจิทัลเพื่อเศรษฐกิจและสังคมในโอกาสนี้นายชัยวุฒิธนาคมานุสรณ์และนายซุนาอิดอาห์เหม็ดปาลักได้ร่วมแสดงความยินดีในโอกาสครบรอบ50ปีความสัมพันธ์ทางการทูตไทย–บังกลาเทศในปี2565พร้อมหารือเกี่ยวกับแนวทางการสร้างความร่วมมือระหว่างไทยและบังกลาเทศในมิติต่างๆที่เกี่ยวข้องกับเทคโนโลยีดิจิทัลและไอซีทีอาทิความมั่นคงปลอดภัยไซเบอร์ซึ่งรวมถึงการพัฒนาระบบข้อมูลระหว่างประเทศให้มีความปลอดภัยและการพัฒนาระบบกฎหมายที่เกี่ยวข้องการพัฒนาเศรษฐกิจและสังคมดิจิทัลการพัฒนานวัตกรรมและเทคโนโลยีการค้าและการลงทุนและการพัฒนาบุคลากรด้านดิจิทัลด้วยเหตุนี้ทั้งสองฝ่ายเห็นพ้องที่จะผลักดันให้มีการลงนามบันทึกความเข้าใจเพื่อผลักดันให้เกิดความร่วมมือในสาขาที่เห็นประโยชน์ร่วมกันให้เป็นรูปธรรมในอนาคตอันใกล้โดยกระทรวงฯและสถานเอกอัครราชทูตสาธารณรัฐประชาชนบังกลาเทศประจําประเทศไทยจะมีการประสานงานและหารือกันในรายละเอียดต่อไป
************
รัฐบาลไทย-ข่าวทำเนียบรัฐบาล-‘รมช.มนัญญา’ ร่วมงานวันสหกรณ์แห่งชาติ ปี 2565 ขับเคลื่อนสหกรณ์พัฒนาสู่ความเข้มแข็งและยั่งยืน
วันอังคารที่ 1 มีนาคม 2565
‘รมช.มนัญญา’ ร่วมงานวันสหกรณ์แห่งชาติ ปี 2565 ขับเคลื่อนสหกรณ์พัฒนาสู่ความเข้มแข็งและยั่งยืน
‘รมช.มนัญญา’ ร่วมงานวันสหกรณ์แห่งชาติ ปี 2565 ขับเคลื่อนสหกรณ์พัฒนาสู่ความเข้มแข็งและยั่งยืน พร้อมเปิดศูนย์แสดงสินค้าสหกรณ์ไทย คัดสรรผลิตภัณฑ์คุณภาพทั่วประเทศ
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมงานวันสหกรณ์แห่งชาติ และได้อ่านสารนายกรัฐมนตรี เนื่องในวันสหกรณ์แห่งชาติ ประจําปี 2565 ครบรอบ 106 ปี การสหกรณ์ไทย โดยมี นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายอําพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ ผู้บริหารกรมส่งเสริมสหกรณ์ และกรมตรวจบัญชีสหกรณ์ เข้าร่วมในพิธี ณ บริเวณลานหน้าพระอนุสาวรีย์พระบิดาแห่งการสหกรณ์ไทย กรมส่งเสริมสหกรณ์
จากนั้น รมช.มนัญญา เดินทางไปเป็นประธานพิธีวางพานพุ่มถวายสักการะพระราชวรวงค์เธอ กรมหมื่นพิทยาลงกรณ์ พระบิดาแห่งการสหกรณ์ไทย เนื่องในวันสหกรณ์แห่งชาติ ประจําปี 2565 ครอบรอบ 106 ปี สหกรณ์ไทย ณ สันนิบาตสหกรณ์แห่งประเทศไทยโอกาสนี้ เป็นประธานพิธีเปิดงานศูนย์แสดงสินค้าสหกรณ์ไทย ซึ่งเป็นศูนย์แสดงสินค้าออนไลน์ เพื่อให้ผู้ชมหรือผู้ที่สนใจสามารถติดต่อกับสหกรณ์ผู้ผลิตได้โดยตรง และเปิดตลาดซื้อขายสินค้าสหกรณ์ไทย จัดขึ้นระหว่างวันที่ 25 - 27 ก.พ.65 ซึ่งมีสินค้าให้จับจ่ายใช้สอยในราคาประหยัดมากมายหลายอย่าง ตลอดจนเยี่ยมชมการจัดแสดงนิทรรศการ และร้านค้าภายในงาน
ทั้งนี้ กระทรวงเกษตรและสหกรณ์ โดย กรมส่งเสริมสหกรณ์ มีนโยบายและทิศทางในการพัฒนาระบบสหกรณ์ในโอกาสครบรอบ 106 ปี เพื่อให้สหกรณ์เป็นกลไกในการพัฒนาเศรษฐกิจและสังคมระดับฐานรากของประเทศ ลดความเหลื่อมล้ํา เน้นการจัดตั้งสหกรณ์ที่มีคุณภาพมีความพร้อม สร้างสหกรณ์การเกษตรในระดับอําเภอที่มีความแข็งแกร่ง ส่งเสริมการรวมกลุ่ม พัฒนากระบวนการผลิตสินค้าการเกษตรให้มีคุณภาพ ลดต้นทุนการผลิต สนับสนุนแหล่งเงินทุนในการประกอบอาชีพ และการใช้ประโยชน์จากอุปกรณ์การตลาดที่ได้รับสนับสนุน เช่น ฉาง โกดัง ลานตาก ฯลฯ ส่งเสริมการนําเทคโนโลยีและนวัตกรรมมาใช้ยกระดับสหกรณ์ให้มีประสิทธิภาพ มีธรรมาภิบาล รวมทั้งดําเนินโครงการต่าง ๆ เพื่อบรรเทาปัญหาความเดือดร้อนของเกษตรกร อาทิ โครงการนําลูกหลานเกษตรกรกลับบ้าน สานต่ออาชีพทางการเกษตร โครงการส่งเสริมการดําเนินธุรกิจร้านค้าสหกรณ์ในรูปแบบซูเปอร์มาร์เก็ตสหกรณ์ พร้อมยกระดับศักยภาพสถาบันเกษตรกรให้เป็นศูนย์กลางในการบริหารจัดการผลผลิตทางการเกษตรตลอดห่วงโซ่การผลิต เป็นกลไกหลักในระดับชุมชนในการรวบรวมและแปรรูป การขยายช่องทางตลาด เชื่อมโยงสินค้าเกษตรระหว่างเครือข่ายสหกรณ์ เพื่อร่วมกันพัฒนาสหกรณ์ให้มีความเข้มแข็งและยั่งยืน สมาชิกมีความกินดีอยู่ดี มีคุณภาพชีวิตที่ดีขึ้นต่อไป
รัฐบาลไทย-ข่าวทำเนียบรัฐบาล-ดีอีเอส ชี้เล่ห์ข่าวปลอมยุคโควิด มุ่งโจมตีนโยบายรัฐ-กุเฟคนิวส์ข่าวสุขภาพ
วันเสาร์ที่ 14 สิงหาคม 2564
ดีอีเอส ชี้เล่ห์ข่าวปลอมยุคโควิด มุ่งโจมตีนโยบายรัฐ-กุเฟคนิวส์ข่าวสุขภาพ
ดีอีเอส ชี้เล่ห์ข่าวปลอมยุคโควิด มุ่งโจมตีนโยบายรัฐ-กุเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์ตัวเลขลดลงเล็กน้อยแต่เห็นสัญญาณเฟคนิวส์พุ่งเป้าโจมตีนโยบายรัฐและกุข่าวหมวดสุขภาพหลอกลวงประชาชนซ้ําเติมสถานการณ์โควิด-19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่6-13ส.ค.64โดยศูนย์ต่อต้านข่าวปลอมมีข้อความที่เข้ามาทั้งสิ้น13,240,026ข้อความเพิ่มขึ้นจากสัปดาห์ก่อนหน้าโดยจากการคัดกรองมีข้อความที่ต้องดําเนินการตรวจสอบ(Verify)จํานวน230ข้อความรวมเรื่องที่ต้องดําเนินการตรวจสอบ135เรื่องในจํานวนนี้เป็นข่าวเกี่ยวกับโควิด94เรื่อง
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจํานวน67เรื่องโดยตลอดสัปดาห์นี้ได้ทําการเผยแพร่ประชาสัมพันธ์ไปแล้ว 39เรื่อง
“ข่าวปลอมที่มีคนสนใจสูงสุด3อันดับแรกได้แก่เรื่องสภากาชาดไทยนําเลือดที่ได้จากการบริจาคฟรีจําหน่ายให้กับโรงพยาบาลเรื่องตํารวจเอาประทัดยักษ์ยัดใส่มือม็อบบังคับให้กําประทัดจนแตกใส่มือและพบเด็กอาชีวะถูกยิงเสียชีวิตจากการร่วมชุมนุมม็อบ10สิงหาตามลําดับสอดคล้องกับสถานการณ์เบาะแสข่าวปลอมจากการมอนิเตอร์ของศูนย์ต่อต้านข่าวปลอมตลอดสัปดาห์นี้ที่พบว่าสัดส่วนข่าวปลอมในกลุ่มข่าวสุขภาพและข่าวนโยบายรัฐ/ความสงบเรียบร้อยของสังคมมีจํานวนใกล้เคียงกัน”นางสาวนพวรรณกล่าว
ทั้งนี้อยากขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailand  เฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
***********
รัฐบาลไทย-ข่าวทำเนียบรัฐบาล-นายกฯ ห่วงประชาชน เหตุน้ำมันดิบรั่ว ท่าเรือมาบตาพุด สั่งระดมกำลังขจัดคราบน้ำมัน - เตรียมแผนรับมือผลกระทบ
วันพุธที่ 26 มกราคม 2565
นายกฯ ห่วงประชาชน เหตุน้ํามันดิบรั่ว ท่าเรือมาบตาพุด สั่งระดมกําลังขจัดคราบน้ํามัน - เตรียมแผนรับมือผลกระทบ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ห่วงใยประชาชนว่าจะได้รับผลกระทบจากเหตุการณ์น้ํามันดิบรั่วไหล บริเวณทุ่นผูกเรือน้ําลึกเดี่ยวกลางทะเล ท่าเรือมาบตาพุด จ.ระยอง แม้จะควบคุมได้แล้ว จึงสั่งการทุกหน่วยงานที่เกี่ยวข้องเร่งขจัดคราบน้ํามัน ประเมินผลกระทบทางทะเล รับมือผลกระทบที่อาจเกิดขึ้นจากเหตุดังกล่าว และเตือนประชาชนถึงข้อมูลที่เป็นประโยชน์ในการประกอบอาชีพ
.
สําหรับประชาชนในพื้นที่ใกล้เคียง ขอให้ติดตามการแจ้งเตือนจากหน่วยงานราชการอย่างใกล้ชิด เพื่อให้ทราบแนวทางการปฏิบัติ และไม่เกิดความตื่นตระหนกต่อสถานการณ์
.
อ่านเพิ่มเติม คลิก >>https://www.thaigov.go.th/news/contents/details/50909
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. รับมอบเครื่องควบคุมการให้สารละลายทางหลอดเลือดดำและระบบแจ้งเตือนไร้สาย
วันพุธที่ 7 กรกฎาคม 2564
สธ. รับมอบเครื่องควบคุมการให้สารละลายทางหลอดเลือดดําและระบบแจ้งเตือนไร้สาย
กระทรวงสาธารณสุขรับมอบเครื่องควบคุมการให้สารละลายทางหลอดเลือดดําและระบบแจ้งเตือนไร้สาย จากบริษัท ฐาปนินทร์ จํากัด ให้กับ รพ.บางพลี จ.สมุทรปราการ เพื่อใช้สําหรับดูแลผู้ป่วยโควิดในห้องไอซียู
วันนี้ (7 กรกฎาคม 2564 ) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้รับมอบหมายจากท่านรองนายกรัฐมนตรีและรัฐมนตรีว่าการกระทรวงสาธารณสุข เป็นตัวแทนรับมอบเครื่องควบคุมการให้สารละลายทางหลอดเลือดดํา จํานวน 10 ชุด และระบบแจ้งเตือนรวมศูนย์ระบบไร้สาย ให้กับโรงพยาบาลบางพลี จังหวัดสมุทรปราการ มูลค่ารวม 1,250,000 บาท จาก คุณขจรศักดิ์ จิรรัตน์จรัสธร กรรมการผู้จัดการ และคณะผู้บริหาร บริษัท ฐาปนินทร์ จํากัด โดยมี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข นายแพทย์พิเชษฐ พัวพันกิจเจริญ ผู้อํานวยการโรงพยาบาลบางพลี และคณะผู้บริหาร ร่วมรับมอบ
นายแพทย์เกียรติภูมิกล่าวว่า ในนามกระทรวงสาธารณสุข ขอขอบคุณผู้มีจิตศรัทธาที่มีจิตกุศลนําอุปกรณ์ทางการแพทย์มามอบให้ในวันนี้ เป็นสิ่งที่มีค่าในการดูแลผู้ป่วยในยามวิกฤต ซึ่งเครื่องควบคุมการให้สารละลายทางหลอดเลือดดําจะช่วยควบคุมการให้สารละลายหรือการให้น้ําเกลือได้อย่างแม่นยํา ตามปริมาณที่แพทย์สั่งให้ผู้ป่วยแต่ละราย แสดงการทํางานแบบเรียลไทม์ ติดตามการทํางานของเครื่องแบบระยะไกล โดยไม่ต้องเข้าไปใน
ห้องไอซียูผู้ป่วยโควิด (negative pressure) บ่อยๆ มีระบบแจ้งเตือนเมื่อเกิดปัญหา เช่น น้ําเกลือไม่ไหล น้ําเกลือหมดหรือมีการติดขัด ไม่เป็นไปตามที่กําหนดถือเป็นเทคโนโลยีทางการแพทย์ที่ช่วยลดภาระงานช่วยลดการสัมผัสใกล้ชิดกับผู้ติดเชื้อเป็นสิ่งที่จําเป็นและมีประโยชน์อย่างมากในสถานการณ์ขณะนี้กระทรวงสาธารณสุขจะเร่งจัดส่งเครื่องทั้งหมดไปยังโรงพยาบาลบางพลีตามเจตนารมณ์ของผู้บริจาคโดยเร็ว เพื่อนําไปใช้ประโยชน์ในดูแลผู้ป่วยอย่างเต็มที่ต่อไป
******************************** 7 กรกฎาคม 2564
รัฐบาลไทย-ข่าวทำเนียบรัฐบาล-รฟฟท. ให้ผู้สูงอายุ 60 ปีขึ้นไป ใช้บริการรถไฟฟ้าชานเมืองสายสีแดง ฟรี! 13 เมษายน 2565
วันอังคารที่ 5 เมษายน 2565
รฟฟท. ให้ผู้สูงอายุ 60 ปีขึ้นไป ใช้บริการรถไฟฟ้าชานเมืองสายสีแดง ฟรี! 13 เมษายน 2565
พร้อมเน้นย้ํามาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด(รฟฟท.) กระทรวงคมนาคมหรือผู้ให้บริการรถไฟฟ้าชานเมืองสายสีแดงเปิดเผยว่า เนื่องในโอกาสวันผู้สูงอายุแห่งชาติ 13 เมษายน 2565 บริษัทจึงมอบสิทธิพิเศษเปิดโอกาสให้ผู้สูงอายุ 60 ปีขึ้นไป ใช้บริการรถไฟฟ้าชานเมืองสายสีแดง ฟรี! ตั้งแต่เวลา 05.30 – 24.00 น. ในวันที่ 13 เมษายน 2565 ( ผู้สูงอายุต้องแสดงบัตรประจําตัวประชาชนแก่เจ้าหน้าที่บริเวณห้องจําหน่ายบัตรโดยสาร )
ทั้งนี้บริษัทยังคงเน้นย้ํามาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัดเพื่อความปลอดภัยในการใช้บริการของผู้โดยสาร โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี , เพิ่มความถี่ในการทําความสะอาดบริเวณจุดสัมผัสภายในสถานีและภายในขบวนรถไฟฟ้า , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ รวมถึงขอความร่วมมือผู้โดยสารปฏิบัติตามมาตรการ D-M-H-T-T อย่างเคร่งครัด ได้แก่ เว้นระยะห่างระหว่างบุคคลภายในขบวนรถไฟฟ้า และสถานี , สวมหน้ากากอนามัยตลอดเวลาที่ใช้บริการ, ล้างมือด้วยเจลแอลกอฮอล์ทั้งก่อนและหลังเข้าใช้บริการ , ตรวจวัดอุณหภูมิร่างกายก่อนเข้าใช้บริการ และสแกน QR Code ไทยชนะ บริเวณสถานีทุกครั้งเพื่อเป็นประโยชน์ในการสอบสวนโรค
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ แนะส่วนราชการเร่งสำรวจพื้นที่ที่การฉีดวัคซีนเข็มกระตุ้นต่ำกว่าเป้าหมายพร้อมเชิญชวนประชาชนร่วมกันเฝ้าระวังเพื่อไม่ให้เกิดการระบาดในกลุ่มที่เป็นคลัสเตอร์ใหญ่ ๆ
วันจันทร์ที่ 4 กรกฎาคม 2565
​โฆษกรัฐบาลเผย นายกฯ แนะส่วนราชการเร่งสํารวจพื้นที่ที่การฉีดวัคซีนเข็มกระตุ้นต่ํากว่าเป้าหมายพร้อมเชิญชวนประชาชนร่วมกันเฝ้าระวังเพื่อไม่ให้เกิดการระบาดในกลุ่มที่เป็นคลัสเตอร์ใหญ่ ๆ
โฆษกรัฐบาลเผย นายกฯ แนะส่วนราชการเร่งสํารวจพื้นที่ที่การฉีดวัคซีนเข็มกระตุ้นต่ํากว่าเป้าหมายพร้อมเชิญชวนประชาชนร่วมกันเฝ้าระวังเพื่อไม่ให้เกิดการระบาดในกลุ่มที่เป็นคลัสเตอร์ใหญ่ ๆ
วันนี้ 4 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยรายงานผู้ป่วยติดเชื้อโควิด-19 วันนี้ พบผู้ติดเชื้อรายใหม่ จํานวน 1,995 ราย จําแนกเป็น ผู้ป่วยในประเทศ 1,993 ราย ผู้ป่วยมาจากต่างประเทศ 2 ราย ทําให้มีจํานวนผู้ป่วยสะสม 2,308,665 ราย (ตั้งแต่ 1 มกราคม 2565) หายป่วยกลับบ้านแล้ว 2,148 ราย หายป่วยสะสม 2,308,070 ราย (ตั้งแต่ 1 มกราคม 2565) ผู้ป่วยกําลังรักษา 24,818 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล จํานวน 677 ราย และมีผู้เสียชีวิต 18 ราย ขณะเดียวกันมีผู้ติดเชื้อเข้าข่าย ATK เป็นบวก 1,609 คน โดย กทม.มีผู้ติดเชื้อสูงสุด 1,484 คน ขณะที่ ประเทศไทยและทั่วโลก ยังคงเผชิญหน้ากับสถานการณ์การแพร่ระบาดของโรค COVID-19
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้กระทรวงสาธารณสุข จัดเตรียมเวชภัณฑ์ บุคลากร และสถานที่ให้มีความพร้อมเพียงพอ และขอให้ประชาชนยังคงปฏิบัติตามมาตรการป้องกันตนเอง ร่วมกันเฝ้าระวังเพื่อไม่ให้เกิดการระบาดในกลุ่มที่เป็นคลัสเตอร์ใหญ่ ๆ รวมทั้งรณรงค์และอํานวยความสะดวกแก่ประชาชนในการเข้ารับการฉีดวัคซีน โดยเร่งสํารวจพื้นที่ที่ยังมีการฉีดวัคซีนเข็มกระตุ้นต่ํากว่าเป้าหมาย เแล้วดําเนินการให้ประชาชนสามารถเข้าถึงวัคซีนเข็มกระตุ้นได้อย่างทั่วถึง สะดวก และง่ายที่สุด
---------------
รัฐบาลไทย-ข่าวทำเนียบรัฐบาล-โฆษกรัฐบาลเผยประชาชนพึงพอใจ “มหกรรมไกล่เกลี่ยหนี้สินครัวเรือน” ยุติธรรม “สมศักดิ์” เดินหน้าตามนโยบาย “นายกฯ” ลงพื้นที่ช่วยลดความเครียด คลายความกังวล สร้างคุณภาพชีวิตที่ดีขึ้น
วันอาทิตย์ที่ 8 พฤษภาคม 2565
โฆษกรัฐบาลเผยประชาชนพึงพอใจ “มหกรรมไกล่เกลี่ยหนี้สินครัวเรือน” ยุติธรรม “สมศักดิ์” เดินหน้าตามนโยบาย “นายกฯ” ลงพื้นที่ช่วยลดความเครียด คลายความกังวล สร้างคุณภาพชีวิตที่ดีขึ้น
โฆษกรัฐบาลเผยประชาชนพึงพอใจ “มหกรรมไกล่เกลี่ยหนี้สินครัวเรือน” ยุติธรรม “สมศักดิ์”เดินหน้าตามนโยบาย “นายกฯ” ลงพื้นที่ช่วยลดความเครียด คลายความกังวล สร้างคุณภาพชีวิตที่ดีขึ้น
วันที่ 8 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําหนดให้ปี 2565 เป็นปีแห่งการแก้หนี้ภาคครัวเรือน รวมทั้งได้กําหนดประเด็นต่าง ๆ ในการแก้ไขปัญหา อาทิ การแก้ไขปัญหาหนี้กองทุนเงินให้กู้ยืมเพื่อการศึกษา การแก้ไขปัญหาหนี้เช่าซื้อรถยนต์และจักรยานยนต์ การแก้ไขปัญหาบัตรเครดิตและสินเชื่อส่วนบุคคล การปรับปรุงขั้นตอนกระบวนการยุติธรรมให้เอื้อต่อการแก้ไขปัญหาหนี้สิน นั้น
นายธนกรฯ กล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมหน่วยงานภายใต้กํากับ ได้บูรณาการร่วมกับกองทุนเงินให้กู้ยืมเพื่อการศึกษา (กยศ.) และสถาบันการเงิน ได้ขับเคลื่อนจัดกระบวนการไกล่เกลี่ยหนี้สินครัวเรือนทั่วประเทศขึ้นอย่างต่อเนื่อง โดยมีประชาชนที่เป็นหนี้ให้ความสนใจเข้าร่วมโครงการไกล่เกลี่ยหนี้เป็นจํานวนมาก สามารถช่วยเหลือประชาชนในการแก้ไขปัญหาหนี้สินอย่างเป็นธรรม ทําให้เจ้าหนี้ได้รับชําระหนี้ และลูกหนี้สามารถชําระหนี้ได้ ลดการฟ้องคดี สร้างความพึงใจต่อเจ้าหนี้และลูกหนี้ ลดความเครียดคลายความกังวลลง ส่งผลต่อการใช้ชีวิตประจําวัน ทําให้ประชาชนมีคุณภาพชีวิตที่ดีขึ้น
“ขอเชิญชวนประชาชนเข้าร่วมโครงการงานมหกรรมไกล่เกลี่ยหนี้สินครัวเรือน โดยเฉพาะกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง ประจําปี 2563 และประจําปี 2564ซึ่งไม่สามารถชําระหนี้ให้เป็นปกติได้ภายในเดือนพฤษภาคม 2565ขอให้ติดตามและลงทะเบียนเข้าร่วมโครงการฯ เพื่อที่หน่วยงานภาครัฐจะได้ให้ความช่วยเหลือต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-ผล ATK เป็นบวก ไม่ต้องตรวจ RT-PCR ซ้ำ เข้าระบบรักษาได้เลย
วันจันทร์ที่ 7 กุมภาพันธ์ 2565
ผล ATK เป็นบวก ไม่ต้องตรวจ RT-PCR ซ้ํา เข้าระบบรักษาได้เลย
วันเสาร์ที่ 5 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่ตรวจคัดกรองโรคโควิด-19 ด้วยชุดตรวจ ATK และพบผลเป็นบวก สามารถโทรแจ้งสายด่วน สปสช.1330 ได้เลย หากมีอาการเพียงเล็กน้อย หรือไม่มีอาการ จะเข้าสู่ระบบการดูแลรักษาที่บ้าน หรือ Home Isolation หากไม่สะดวกพักรักษาตัวที่บ้านจะเข้าสู่การดูแลรักษาที่ชุมชน หรือ Community Isolation โดยไม่จําเป็นต้องตรวจซ้ําด้วยวิธี RT-PCR แต่หากผู้ป่วยมีอาการมากหรือมีความเสี่ยงทางการแพทย์จะได้รับการตรวจ RT-PCR ซ้ําโดยไม่เสียค่าใช้จ่าย สําหรับผู้ป่วยกลุ่มอาการเล็กน้อยหรือไม่มีอาการที่ต้องการผลตรวจ RT-PCR เพื่อใช้เป็นหลักฐานในการเคลมประกัน จะต้องรับผิดชอบค่าใช้จ่ายในการตรวจและออกใบรับรองเอง ซึ่งผู้ป่วยจะได้รับเงินส่วนนี้คืนจากเงินเอาประกันภัย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วันแรกของการลงทะเบียนโครงการคนละครึ่ง ระยะที่ 4 สำหรับประชาชนทั่วไป
วันพฤหัสบดีที่ 10 กุมภาพันธ์ 2565
วันแรกของการลงทะเบียนโครงการคนละครึ่ง ระยะที่ 4 สําหรับประชาชนทั่วไป
โครงการคนละครึ่ง ระยะที่ 4 เปิดลงทะเบียนสําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 เป็นวันแรก ณ เวลา 15.00 น. มีผู้ลงทะเบียนแล้วจํานวนประมาณ 7.7 แสนราย สามารถเริ่มใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่ง ระยะที่ 4 (โครงการฯ ระยะที่ 4) ได้เปิดลงทะเบียนสําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนทั่วไปฯ) วันนี้เป็นวันแรก (วันพฤหัสบดีที่ 10 กุมภาพันธ์ 2565) โดยพบว่า ณ เวลา 15.00 น. มีผู้ลงทะเบียนแล้วจํานวนประมาณ 7.7 แสนราย ซึ่งประชาชนทั่วไปฯ ที่ลงทะเบียนโครงการฯ ระยะที่ 4 สําเร็จ จะสามารถเริ่มใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
ในส่วนของความคืบหน้าโครงการฯ ระยะที่ 4 จากข้อมูลสะสม ณ วันที่ 9 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 21.76 ล้านราย มียอดการใช้จ่ายรวม 18,510.6 ล้านบาท แบ่งเป็นเงินที่ประชาชนจ่าย 9,369.7 ล้านบาท และรัฐร่วมจ่าย 9,140.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 6,903.3 ล้านบาท ร้านธงฟ้า 3,593.7 ล้านบาท ร้าน OTOP 884.1 ล้านบาท ร้านค้าทั่วไป 6,782.2 ล้านบาท ร้านบริการ 320.6 ล้านบาท และกิจการขนส่งสาธารณะ 26.7 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 24.8 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจํานวน 1.34 ล้านราย โดยเป็นผู้ประกอบการรายใหม่ 12,422 ราย ซึ่งมีจํานวนผู้ประกอบการเข้าร่วมโครงการฯ ระยะที่ 4 มากกว่าโครงการคนละครึ่ง ระยะที่ 3 จํานวนประมาณ 3 หมื่นราย
โฆษกกระทรวงการคลังกล่าวเชิญชวนประชาชนทั่วไปฯ ที่ประสงค์จะเข้าร่วมโครงการฯ ระยะที่ 4 สามารถลงทะเบียนเข้าร่วมโครงการฯ ระยะที่ 4 ผ่านแอปพลิเคชัน“เป๋าตัง” หรือผ่านเว็บไซต์ www.คนละครึ่ง.com ได้ตั้งแต่เวลา 06.00 น. ถึง 22.00 น. ต่อเนื่องทุกวัน จนกว่าจะครบจํานวนประมาณ 1 ล้านสิทธิ ซึ่งขณะนี้ยังมีสิทธิคงเหลือประมาณ 2.4 แสนสิทธิ ทั้งนี้ ในส่วนของประชาชนที่เข้าร่วมโครงการคนละครึ่ง ระยะที่ 3 ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกําหนดดังกล่าวจะถูกตัดสิทธิ
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-สถาบันการเงินของรัฐ ประกาศขยายเวลาเปิดให้บริการสาขาในห้างสรรพสินค้า เป็นตั้งแต่เวลา 11.00-18.00 น. เริ่มวันศุกร์ที่ 15 ตุลาคม 2564 เป็นต้นไป
วันพุธที่ 13 ตุลาคม 2564
สถาบันการเงินของรัฐ ประกาศขยายเวลาเปิดให้บริการสาขาในห้างสรรพสินค้า เป็นตั้งแต่เวลา 11.00-18.00 น. เริ่มวันศุกร์ที่ 15 ตุลาคม 2564 เป็นต้นไป
สงร. และสมาชิก 4 แห่ง ที่มีสาขาให้บริการในห้างสรรพสินค้า ขยายเวลาการเปิดให้บริการสาขาของธนาคารในห้างสรรพสินค้า ศูนย์การค้า และคอมมูนิตี้มอลล์ จากเดิมเวลา 11.00–17.00 น. มาเป็นเวลา 11.00–18.00 น. ตั้งแต่วันศุกร์ที่ 15 ตุลาคม 2564 เป็นต้นไป
สมาคมสถาบันการเงินของรัฐ (สงร.) และสถาบันการเงินสมาชิก 4 แห่ง ที่มีสาขาให้บริการในห้างสรรพสินค้า ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และ ธนาคารอิสลามแห่งประเทศไทย (ธอท.) พร้อมขยายเวลาการเปิดให้บริการสาขาของธนาคารในห้างสรรพสินค้า ศูนย์การค้า และคอมมูนิตี้มอลล์ จากเดิม เวลา 11.00 – 17.00 น. มาเป็นเวลา 11.00 – 18.00 น. ตั้งแต่วันศุกร์ที่ 15 ตุลาคม 2564 เป็นต้นไป ซึ่งสอดคล้องกับที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. ที่มีมติลดระยะเวลาห้ามออกนอกเคหสถาน (เคอร์ฟิว) ในช่วงเวลา 22.00-04.00 น. จากเดิมเริ่มตั้งแต่ 21.00 น. และให้ขยายเวลาเปิดห้างสรรพสินค้า ร้านอาหาร ร้านสะดวกซื้อ ตลาดสด ตลาดนัด ได้ถึง 21.00 น. จากเดิมให้ปิดก่อน 20.00 น. เพื่อให้ลูกค้าประชาชนได้รับบริการจากสถาบันการเงินของรัฐได้อย่างสะดวกมากขึ้น
ทั้งนี้ ธนาคารยังคงยกระดับมาตรการป้องกันการแพร่ระบาดของเชื้อไวรัส COVID-19 อย่างเต็มที่ โดยคํานึงถึงความปลอดภัยทั้งของลูกค้า และพนักงานทุกคน พร้อมกําหนดวิธีบริหารจัดการในสาขาภายใต้มาตรการด้านสาธารณสุขอย่างเคร่งครัด อาทิ การจํากัดช่องการให้บริการ และจํานวนลูกค้าที่มาใช้บริการในแต่ละสาขา เพื่อเว้นระยะห่างที่เหมาะสม และจัดให้มีจุดวางแอลกอฮอล์หรือเจลล้างมือในบริเวณจุดคัดกรองทางเข้า-ออก และหน้าช่องให้บริการ รวมถึงยังมีเจ้าหน้าที่ดูแลทําความสะอาดสาขาตลอดระยะเวลาเปิดให้บริการ
รัฐบาลไทย-ข่าวทำเนียบรัฐบาล-รมต.อนุชา ชูเชียงใหม่ไนท์ซาฟารีเป็นต้นแบบพึ่งพาตนเอง สร้างรายให้พื้นที่ พร้อมผลักดันให้เป็นองค์การมหาชน
วันศุกร์ที่ 11 มีนาคม 2565
รมต.อนุชา ชูเชียงใหม่ไนท์ซาฟารีเป็นต้นแบบพึ่งพาตนเอง สร้างรายให้พื้นที่ พร้อมผลักดันให้เป็นองค์การมหาชน
รมต.อนุชา ชูเชียงใหม่ไนท์ซาฟารีเป็นต้นแบบพึ่งพาตนเอง สร้างรายให้พื้นที่ พร้อมผลักดันให้เป็นองค์การมหาชน
วันนี้ (11 มีนาคม 2565) นายอนุชา นาคาศัย รัฐมนตรีประจําสํานักนายกรัฐมนตรี นําคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ ลงพื้นที่จังหวัดเชียงใหม่ เพื่อตรวจติดตามการดําเนินงานของสํานักงานพัฒนาพิงคนคร (องค์การมหาชน) โดยมี นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ รศ.ดร.ณอคุณ สิทธิพงศ์ ประธานคณะกรรมการสํานักงานพัฒนาพิงคนคร (องค์การมหาชน) นายสายสิทธิ์ เจตสิกทัต ปฏิบัติหน้าที่แทน ผู้อํานวยการสํานักงานพัฒนาพิงคนคร (องค์การมหาชน) คณะผู้บริหารและเจ้าหน้าที่ร่วมต้อนรับ
ภายหลังการรับฟังบรรยายสรุปการนําเสนอจากคณะผู้บริหารการดําเนินงานของสํานักงานพัฒนาพิงคนคร รัฐมนตรีประจําสํานักนายกรัฐมนตรี กล่าวชื่นชมเชียงใหม่ไนท์ซาฟารีว่า เป็นองค์กรที่สามารถช่วยเหลือตัวเองโดยไม่ต้องพึ่งพาอาศัยงบประมาณจากภาครัฐ สามารถผ่านวิกฤตต่าง ๆ มาได้ แสดงให้เห็นถึงศักยภาพในการบริหาร หวังให้เป็นการท่องเที่ยวที่น่าสนใจ น่าตื่นเต้น น่าค้นหาระดับโลก เป็น Theme Park ที่สร้างรายได้จากการท่องเที่ยวเข้าสู่ประเทศ และมุ่งหวังให้เป็นต้นแบบการท่องเที่ยวที่สร้างความสุขแก่ประชาชน เป็นการจุดประกายแหล่งท่องเที่ยวในอนาคตอีกหลายพื้นที่ให้สามารถพึ่งพาตนเองและสร้างรายได้สู่ท้องถิ่น
รัฐมนตรีประจําสํานักนายกรัฐมนตรี กล่าวเพิ่มเติมว่า ด้วยศักยภาพของเชียงใหม่ไนท์ซาฟารี ซึ่งเป็นสวนสัตว์ที่มีความแตกต่างจากสวนสัตว์อื่น และมีความชัดเจนในแง่ของการกระตุ้นเศรษฐกิจและสร้างรายได้ให้ชุมชน รัฐบาลเล็งเห็นความสําคัญในจุดนี้ พร้อมผลักดันก้าวสู่การเป็นองค์การมหาชน เพื่อช่วยขับเคลื่อนเศรษฐกิจในพื้นที่ให้เจริญรุ่งเรือง สร้างรายได้ให้กับประเทศ ขอให้ผู้บริหารเชียงใหม่ไนท์ซาฟารีเตรียมพัฒนาแผนการการท่องเที่ยวให้มีกิจกรรมที่น่าสนใจอย่างหลากหลาย รองรับนักท่องเที่ยวทั้งชาวไทยและชาวต่างประเทศ และขอให้นําแผนไปปฎิบัติขับเคลื่อนอย่างเป็นรูปธรรม พร้อมทั้งขอให้นําเอาเทคโนโลยีมาช่วยสร้างความตื่นเต้นให้กับนักท่องเที่ยว สร้างความน่าสนใจ สร้างความประทับใจให้กับนักท่องเที่ยวมากยิ่งขึ้น
โอกาสนี้ รัฐมนตรีประจําสํานักนายกรัฐมนตรี ขอเชิญชวนนักท่องเที่ยวเดินทางมาสัมผัสกิจกรรมใหม่ที่ทางเชียงใหม่ไนท์ซาฟารีเตรียมต้อนรับตลอดทั้งปี โดยมีไฮไลท์เป็นการแสดง Tiger Story รับปีขาล (ปีเสือ) 2565 นอกจากนี้ ยังมีอีกหลายกิจกรรมที่น่าสนใจจัดเตรียมมาต้อนรับนักท่องเที่ยวในช่วงเทศกาลสงกรานต์ อาทิ กิจกรรมการแสดงน้ําพุดนตรีขนาดใหญ่ กิจกรรมแหล่งท่องเที่ยวโลกเสมือน VR (Virtual Reality) กิจกรรม Cowboy Show การแสดงเชิงความรู้วิถีชีวิตคาวบอย กิจกรรม Rapter Flying แหล่งเรียนรู้และศึกษานกนักล่าสายพันธุ์ต่าง ๆ รวมถึง การรดน้ําดําหัวผู้ใหญ่ และการแห่ขบวนสัตว์อีกมากมาย
*************
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะทำงานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔
วันศุกร์ที่ 18 มิถุนายน 2564
ปลัด วธ. เป็นประธานการประชุมคณะทํางานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔
การประชุมคณะทํางานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔
วันที่ ๑๘ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทํางานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔ โดยมีนายโกวิท ผกามาศ ผู้ตรวจราชการกระทรวงวัฒนธรรม นางเกษร กําเหนิดเพ็ชร รองผู้อํานวยการสํานักงานศิลปวัฒนธรรมร่วมสมัย คณะที่ปรึกษา ผู้บริหาร คณะทํางาน และเจ้าหน้าที่ที่เกี่ยวข้อง เข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สปสช.มอบ ATK รร.สังกัดกทม.พร้อมรับเปิดเทอม15พ.ย.นี้
วันพฤหัสบดีที่ 11 พฤศจิกายน 2564
สปสช.มอบ ATK รร.สังกัดกทม.พร้อมรับเปิดเทอม15พ.ย.นี้
สปสช.มอบ ATK แก่โรงเรียนสังกัดกทม. 109 แห่ง ที่จะเปิดเรียนแบบ On-Site ในชั้นมัธยมวันที่ 15 พ.ย. นี้
วันที่ 11 พ.ย. 2564 นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) พร้อมด้วย พญ.ลลิตา กองคํา รองเลขาธิการ ดร.ทพ.วิรัตน์ เอื้องพูลสวัสดิ์ ผู้อํานวยการ สปสช.เขต 13 กทม. ตลอดจนคณะผู้บริหารจากกรุงเทพมหานคร ประกอบด้วย พญ.ป่านฤดี มโนมัยพิบูลย์ ผู้อํานวยการสํานักอนามัย นพ.อํานาจ มะลิทอง ผู้อํานวยการศูนย์บริการสาธารณสุข 24 บางเขน และ น.ส.พิศมัย เรืองศิลป์ ผู้อํานวยการเขตบางเขน เดินทางไปที่โรงเรียนไทยนิยมสงเคราะห์ เพื่อมอบชุดตรวจ Antigen Test Kit (ATK) สําหรับตรวจคัดกรองโควิด-19 แก่นักเรียนชั้นมัธยม ในโรงเรียนสังกัดกทม. 109 แห่ง ที่กําลังจะเปิดการเรียนการสอนแบบ On-Site ในวันที่ 15 พ.ย. 2564 รวมทั้งมอบ ATK ให้แก่สํานักงานเขตบางเขนเพื่อตรวจคัดกรองกลุ่มเสี่ยงในพื้นที่
พญ.ป่านฤดี กล่าวว่า 2 ปัจจัยสําคัญที่ทําให้ กทม.เปิดการเรียนการสอนได้คือ 1.วัคซีน และ 2.ATK ซึ่งในส่วนของวัคซีน กทม. ฉีดแก่บุคลากรทางการศึกษาไป 90% แล้ว ส่วน ATK จะเป็นอีกส่วนที่ช่วยเพิ่มความพร้อมให้มากขึ้น กทม.ต้องขอบคุณ สปสช.อย่างยิ่งในการสนับสนุน ATK ทําให้เกิดความมั่นใจแก่ทั้งนักเรียน ครูและผู้ปกครอง ในการเปิดการเรียนการสอนนี้
พญ.ป่านฤดี กล่าวอีกว่า กทม.มีโรงเรียน 437 แห่ง มีครูและบุคลากรประมาณ 22,000 คน โดยได้รับการสนับสนุน ATK จาก สปสช. จํานวน 46,000 ชุดเพื่อรองรับการเปิดเรียนและและสุ่มตรวจเป็นระยะและน่าจะเพียงพอไปอีกช่วงหนึ่ง
“การแจก ATK เพื่อตรวจคัดกรองทั้งนักเรียนและครูเป็นแนวคิดที่ดีสามารถนําไปสู่การปฏิบัติได้ จริงๆ แล้ว สปสช.แจกให้ประชาชนทุกคนที่มีความเสี่ยง ทั้งร้านอาหาร ตลาด สปา ร้านนวด ฯลฯ เป็นอีกปัจจัยที่ทําให้ กทม. เปิดเมืองได้ด้วยความมั่นใจยิ่งขึ้น”พญ.ป่านฤดี กล่าว
ด้าน นพ.จเด็จ กล่าวว่า กลุ่มนักเรียนเป็นกลุ่มเป้าหมายยุทธศาสตร์ที่สําคัญ จึงต้องสร้างความมั่นใจในการเปิดเรียน วิธีการอย่างหนึ่งคือการใช้ ATK และเชื่อมโยงกับหน่วยบริการ เมื่อใดที่พบผลบวกต้องมีระบบการดูรักษา ซึ่ง ณ วันนี้มั่นใจว่าระบบสาธารณสุขสามารถรักษาได้แน่นอน
นพ.จเด็จ กล่าวอีกว่า ในส่วนของกลุ่มเด็กเล็กนั้น เป็นอีกเป้าหมายสําคัญ ไม่เฉพาะแค่ไทยแต่ทั่วโลกว่าต้องเปิดเรียนให้ได้ ถ้าเปิดได้ถือเป็นชัยชนะของประเทศนั้นๆ เพราะเด็กเล็กไม่มีข้อบ่งชี้ให้ฉีดวัคซีน จึงต้องฉีดให้ครูที่จะไปดูแลเด็ก แต่กระนั้นเด็กเล็กก็อาจนําเชื้อจากโรงเรียนไปบ้านหรือบ้านมาโรงเรียนได้ จึงต้องมีมาตรการเข้ามารองรับ สปสช.ไม่ได้หวังว่าจะไม่เกิดการติดเชื้อเลย แต่เมื่อติดขึ้นมาแล้วระบบที่มีอยู่สามารถรองรับได้ ดังนั้นหวังว่าการเปิดการเรียนการสอนในครั้งนี้จะเป็นจุดเริ่มต้น ถ้าสามารถแสดงให้เห็นว่าถ้าโรงเรียนเด็กเล็กเปิดได้และมีมาตรการเฝ้าระวังอย่างดี ถ้าทําได้ก็ถือว่าเป็นความสําเร็จ
“ผมคิดว่าการเปิดประเทศอาจไม่สําคัญเท่าการเปิดเรียนให้เด็กเล็ก ที่เรามากันในวันนี้ก็เพื่อส่งสัญญาณให้เห็นว่าจุดนี้คือจุดยุทธศาสตร์สําคัญของประเทศ และอยากให้เป็นจุดตั้งต้นในการเผยแพร่ และถ้าขยายไปทั่วประเทศได้ ผมคิดว่าสังคมเราจะดีขึ้นแม้จะมีโควิด-19 ก็ตาม”นพ.จเด็จ กล่าว
/////////11 พฤศจิกายน 2564
รัฐบาลไทย-ข่าวทำเนียบรัฐบาล-อนุมัติ 8,458 ล้านเป็นค่าตอบแทนบุคลากรและจัดหายารักษาโควิด-19
วันจันทร์ที่ 28 มีนาคม 2565
อนุมัติ 8,458 ล้านเป็นค่าตอบแทนบุคลากรและจัดหายารักษาโควิด-19
วันอาทิตย์ที่ 27 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสร้างขวัญและกําลังใจแก่บุคลากรด้านสาธารณสุขและสร้างความพร้อมด้านยาและเวชภัณฑ์ให้เพียงพอในการดูแลประชาชน โดยอนุมัติงบประมาณกว่า 8,458 ล้านบาท แก่ 5 หน่วยงานของกระทรวงสาธารณสุข เพื่อเป็นค่าตอบแทนการเสี่ยงภัยแก่เจ้าหน้าที่ที่ปฏิบัติงานเกี่ยวกับโรคโควิด-19 งานบริการฉีดวัคซีนโควิด-19 นอกสถานพยาบาล รวมถึงเป็นค่ารักษาผู้ป่วยที่ไม่มีสิทธิในการรักษาพยาบาล และจัดซื้อยาแพกซ์โลวิด ซึ่งปัจจุบัน กระทรวงสาธารณสุขมียาที่ใช้ในการรักษาโรคโควิด-19 อยู่หลายชนิด เช่น ฟ้าทะลายโจร ฟาวิพิราเวียร์ โมลนูพิราเวียร์ เรมดิซิเวียร์ และล่าสุดอยู่ระหว่างการจัดหายาแพกซ์โลวิด ของบริษัทไฟเซอร์ ซึ่งหลังจากนี้จะมีการลงนามในสัญญาเพื่อจัดซื้อตามขั้นตอนต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐ - เอกชน จับมือพัฒนา “สเปรย์แอนติบอดีพ่นจมูกยับยั้งโควิด” คาดออกสู่ตลาดไตรมาส 3 ปีนี้
วันอังคารที่ 1 มีนาคม 2565
รัฐ - เอกชน จับมือพัฒนา “สเปรย์แอนติบอดีพ่นจมูกยับยั้งโควิด” คาดออกสู่ตลาดไตรมาส 3 ปีนี้
.....
องค์การเภสัชกรรม (อภ.) ร่วมกับภาคีเครือข่าย ทั้งจุฬาลงกรณ์มหาวิทยาลัย มหาวิทยาลัยศิลปากร สถาบันวิจัยระบบสาธารณสุข และบริษัท ไฮไบโอไซ จํากัด ลงนาม MOU พัฒนานวัตกรรม “สเปรย์แอนติบอดีพ่นจมูกที่มีคุณสมบัติยับยั้งเชื้อโควิด-19” ดันงานวิจัยไทยสู่ระดับโลก ซึ่งผ่านการทดสอบเบื้องต้นในสัตว์ทดลองแล้วได้ผลเป็นที่น่าพอใจ พร้อมเดินหน้าศึกษาทางคลินิกในอาสาสมัครภายในไตรมาสแรกของปี 65
.
คาดว่าจะสามารถนําผลการศึกษายื่นขอขึ้นทะเบียนต่อสํานักงาน อย. ได้ประมาณเดือน มิ.ย. 65 เพื่อออกสู่ตลาดให้ประชาชนได้เข้าถึงอีกหนึ่งนวัตกรรมสุขภาพในการป้องกันเชื้อโควิด-19 ราวไตรมาส 3 ปี 65 พร้อมรับมือกับสถานการณ์การแพร่ระบาดของโควิด-19 ในปัจจุบันและอนาคตต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟบนถนนสาย พบ.1001 จังหวัดเพชรบุรี
วันจันทร์ที่ 21 มีนาคม 2565
กรมทางหลวงชนบท สร้างสะพานข้ามทางรถไฟบนถนนสาย พบ.1001 จังหวัดเพชรบุรี
รองรับรถไฟทางคู่ในอนาคต เพิ่มความปลอดภัยให้กับประชาชน ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนตุลาคม 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย พบ.1001 แยกทางหลวงแผ่นดินหมายเลข 4 - บ้านทุ่งขาม อําเภอชะอํา จังหวัดเพชรบุรี ซึ่งมีความก้าวหน้าแล้วร้อยละ 40 ขณะนี้อยู่ในขั้นตอนวางคานก่อสร้างพื้นสะพาน คาดว่าจะก่อสร้างแล้วเสร็จประมาณเดือนตุลาคม 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการแก้ไขปัญหาการเกิดอุบัติเหตุอย่างสมบูรณ์ เพิ่มความสะดวกรวดเร็ว และปลอดภัยในการสัญจรบนถนนทางหลวงชนบท รวมทั้งเป็นการสนับสนุนโครงการรถไฟทางคู่ของกระทรวงคมนาคม ซึ่งในปัจจุบัน ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จํานวน 153 แห่ง และบนถนนสายดังกล่าวมีปริมาณการจราจรที่สูงขึ้นตามลําดับ ทําให้เกิดอุบัติเหตุรถไฟชนกับยานพาหนะบ่อยครั้ง ประกอบกับการรถไฟแห่งประเทศไทย (รฟท.) มีโครงการรถไฟทางคู่เพื่อพัฒนาการขนส่งระบบรางตามนโยบายของกระทรวงคมนาคม ทั้งนี้ เพื่อเป็นการแก้ไขปัญหาการเกิดอุบัติเหตุบริเวณจุดตัดผ่านทางรถไฟในพื้นที่จังหวัดเพชรบุรีอย่างยั่งยืน ทช. จึงได้ดําเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย พบ.1001 แยกทางหลวงแผ่นดินหมายเลข 4 - บ้านทุ่งขาม อําเภอชะอํา จังหวัดเพชรบุรี โดยก่อสร้างเป็นสะพานคอนกรีตเสริมเหล็ก จํานวน 2 ช่องจราจร ไป - กลับ กว้าง 12 เมตร ประกอบด้วย ช่องจราจรกว้างข้างละ 3.5 เมตร ไหล่ทางกว้างด้านละ 2.5 เมตร พร้อมก่อสร้างถนนต่อเชื่อมสะพาน ซึ่งโครงการมีจุดเริ่มต้นจาก กม. ที่ 0+000 สิ้นสุด กม. ที่ 0+700 ความยาวรวม 700 เมตร ใช้งบประมาณในการก่อสร้างรวม 103.700 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เน้นดึงศักยภาพคนรุ่นใหม่ ร่วมพัฒนาชุมชนและประเทศไปสู่อนาคต ชื่นชม “โครงการมหาวิทยาลัยสู่ตำบล สร้างรากแก้วให้ประเทศ” ( U2T)
วันเสาร์ที่ 20 พฤศจิกายน 2564
โฆษกรัฐบาลเผย "นายกฯ" เน้นดึงศักยภาพคนรุ่นใหม่ ร่วมพัฒนาชุมชนและประเทศไปสู่อนาคต  ชื่นชม “โครงการมหาวิทยาลัยสู่ตําบล สร้างรากแก้วให้ประเทศ” ( U2T)
โฆษกรัฐบาลเผย "นายกฯ" เน้นดึงศักยภาพคนรุ่นใหม่ ร่วมพัฒนาชุมชนและประเทศไปสู่อนาคต  ชื่นชม “โครงการมหาวิทยาลัยสู่ตําบล สร้างรากแก้วให้ประเทศ” ( U2T)  สนับสนุนมหาวิทยาลัย สร้างงาน สร้างรายได้ บัณทิตจบใหม่ 60,000 คน ใน 3,000 ตําบล ทั่วประเทศ
วันนี้(20พ.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสําคัญในการส่งเสริมการจ้างงานบัณฑิตจบใหม่รวมไปถึงการดึงพลังของเยาวชนคนรุ่นใหม่มาร่วมพัฒนาประเทศโดยเฉพาะการพัฒนาท้องถิ่นให้มีประสิทธิภาพและเป็นไปตามความต้องการของพื้นที่อย่างแท้จริง ทั้งนี้กระทรวงการอุดมศึกษาวิทยาศาสตร์วิจัยและนวัตกรรม(อว.)จึงได้นํานโยบายของนายกรัฐมนตรีจัดทํา“โครงการมหาวิทยาลัยสู่ตําบลสร้างรากแก้วให้ประเทศ”หรือU2Tโดยสนับสนุนให้มหาวิทยาลัยใช้องค์ความรู้งานวิจัยเทคโนโลยีนวัตกรรมและทรัพยากรพัฒนาพื้นที่สร้างงานสร้างรายได้ให้ชุมชนโดยระยะแรกได้เน้นการสร้างโอกาสสร้างรายได้ให้กับนักศึกษาและประชาชน60,000คนที่อว.จ้างงานให้กับพื้นที่3,000ตําบลทั่วประเทศ
นายธนกรกล่าวว่าล่าสุดอว.ได้ประกาศผลการประกวดชิงแชมป์U2T National Hackathon 2021ระดับประเทศในการระดมแนวคิดไอเดียเพื่อนํามาพัฒนาชุมชน 5ทีมที่ชนะเลิศได้แชมป์U2T National Hackathon 2021ได้แก่ผลงาน“หัตถสานบ้านต้นตาลสุ่มปลายักษ์”จากม.เทคโนโลยีราชมงคลสุวรรณภูมินําเสนอการสร้างโปรแกรมการท่องเที่ยวเชิงสร้างสรรค์จากฐานมรดกของชุมชนให้มีความสอดคล้องกับความปกติใหม่ผ่านประเพณีชาติพันธุ์ไทย–ญวนชุมชนบ้านต้นตาลศิลปะหัตถสานที่บ้านดินสอเป็นต้น
ทีมที่2ได้แก่ผลงาน“Palm Packaging”ของม.ทักษิณที่นําเอาปาล์มน้ํามันที่เหลือทิ้งมาแปรรูปเป็นบรรจุภัณฑ์กระดาษช่วยรักษาสิ่งแวดล้อมและลดการใช้พลาสติก
ทีมที่3ผลงาน“Nile Creek Rescue”จากม.เทคโนโลยีราชมงคลล้านนานําเสนอการพัฒนาระบบเติมอากาศเพื่อแก้ปัญหาปลาน็อคน้ําทีมที่4 เสนอผลงาน“จิ๊หริดแบรนด์”จากม.ราชภัฏวไลยอลงกรณ์ในพระบรมราชูปถัมภ์สร้างและฟื้นฟูอาชีพเลี้ยงจิ้งหรีดของชุมชนที่เป็นมิตรต่อสิ่งแวดล้อมและ
ทีมที่5 ผลงาน“ตําบลเจริญสุข”ม.ราชภัฏบุรีรัมย์นําเสนอการพัฒนาลายผ้าภูอัคนีให้ตอบโจทย์ผู้บริโภคทั้งในและต่างประเทศ
“โครงการมหาวิทยาลัยสู่ตําบลสร้างรากแก้วให้ประเทศ”หรือU2Tเป็นการใช้มหาวิทยาลัยของรัฐกว่า80แห่งที่อยู่ตามภูมิภาคต่างๆของประเทศทําหน้าที่เป็นSystem Integratorในระดับตําบลโดยนําความรู้เทคโนโลยีและนวัตกรรมที่มีอยู่ทํางานประสานและร่วมงานกับจังหวัดองค์กรปกครองส่วนท้องถิ่นและหน่วยงานอื่นๆเพื่อยกระดับเศรษฐกิจและสังคมรายตําบลนําไปสู่การลดความยากจนอย่างมีเป้าหมายชัดเจนเกิดการจ้างงานประชาชนทั่วไปบัณฑิตจบใหม่และนักศึกษาให้มีงานทําและฟื้นฟูเศรษฐกิจชุมชนทั้งการสร้างอาชีพใหม่การพัฒนาCreative Economy การนําความรู้ไปช่วยบริการชุมชน เช่นHealth Careเป็นต้น รวมทั้งส่งเสริมสิ่งแวดล้อม/Circular Economyและจัดทําข้อมูลขนาดใหญ่ของชุมชน(Community Big Data) โดยนายกรัฐมนตรีย้ําให้มีการดําเนินโครงการนี้ต่อเนื่องเพราะเป็นพื้นฐานที่สําคัญในการปรับเปลี่ยนบทบาทของมหาวิทยาลัยเพื่อการพัฒนาท้องถิ่น(Area Based University)ในการส่งเสริมสนับสนุนการสร้างความเข้มแข็งทางเศรษฐกิจและสังคมแก่ชุมชนท้องถิ่นที่มหาวิทยาลัยตั้งอยู่ด้วย”นายธนกรกล่าว
———————
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสำหรับนักท่องเที่ยว เพื่ออำนวยความสะดวกในการเดินทาง
วันพฤหัสบดีที่ 28 เมษายน 2565
ผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสําหรับนักท่องเที่ยว เพื่ออํานวยความสะดวกในการเดินทาง
ผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสําหรับนักท่องเที่ยว เพื่ออํานวยความสะดวกในการเดินทาง
วันนี้ (28 เมษายน 2565) ณ โถงกลาง ตึกสันติไมตรี ทําเนียบรัฐบาล แพทย์หญิงสุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข ในฐานะผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสําหรับนักท่องเที่ยวที่เดินทางเข้าประเทศไทย จากเดิม ประกอบด้วย 4 ส่วนหลัก ได้แก่ 1) การตรวจสอบใบรับรองการเข้ารับวัคซีน 2) หลักฐานยืนยันการจองโรงแรม 3) หลักฐานการทําประกันภัย และ 4) หลักฐานการจองการตรวจ RT-PCR ทั้งนี้ เพื่อเป็นการลดขั้นตอนและอํานวยความสะดวกให้แก่ผู้เดินทาง จึงมีการยกเลิกในส่วนของการตรวจสอบขั้นตอนการจองโรงแรม และการตรวจสอบการจองตรวจ RT-PCR ย้ํา ศบค. ติดตามสถานการณ์อย่างต่อเนื่อง และหากสถานการณ์ดีขึ้นอาจมีการพิจารณาผ่อนคลายมาตรการตามแผนการดําเนินการในระยะต่อไป
............................
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยม 7 ครอบครัวอุปถัมภ์ ที่ อ.แม่ริม จ.เชียงใหม่
วันจันทร์ที่ 18 ตุลาคม 2564
รมว.พม. ลงพื้นที่เยี่ยม 7 ครอบครัวอุปถัมภ์ ที่ อ.แม่ริม จ.เชียงใหม่
รมว.พม. ลงพื้นที่เยี่ยม 7 ครอบครัวอุปถัมภ์ ที่ อ.แม่ริม จ.เชียงใหม่
วันที่ 15 ต.ค. 64เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ จังหวัดเชียงใหม่ ณ บ้านนาหึก ตําบลสะลวง อําเภอแม่ริม เพื่อเยี่ยมครอบครัวอุปถัมภ์ที่รับดูแลเด็กจากสถานสงเคราะห์เด็กบ้านเวียงพิงค์และสถานสงเคราะห์เด็กชายบ้านเชียงใหม่ จํานวน 7 ครอบครัว พร้อมทั้งมอบเครื่องอุปโภคบริโภคที่จําเป็น นมกล่อง ขนม และของเล่น ทั้งนี้ ได้ขอบคุณครอบครัวอุปถัมภ์และแสดงความห่วงใยในการดูแลเด็กในสถานการณ์โควิด-19 การป้องกันเด็กจากปัญหาติดเกมส์ และการสนับสนุนการศึกษาของเด็กอย่างต่อเนื่อง โดยกระทรวง พม. พร้อมให้การช่วยเหลือเด็กและครอบครัวอุปถัมภ์ผ่านสถานสงเคราะห์ทั้งสองแห่ง
รัฐบาลไทย-ข่าวทำเนียบรัฐบาล-รมต.อนุชา รับมอบหนังสือสภาสื่อออนไลน์ จี้ตรวจสอบหมอปลาให้ร้ายหลวงปู่แสง ทำวงการสงฆ์เสื่อมเสีย
วันพุธที่ 25 พฤษภาคม 2565
รมต.อนุชา รับมอบหนังสือสภาสื่อออนไลน์ จี้ตรวจสอบหมอปลาให้ร้ายหลวงปู่แสง ทําวงการสงฆ์เสื่อมเสีย
รมต.อนุชา รับมอบหนังสือสภาสื่อออนไลน์ จี้ตรวจสอบหมอปลาให้ร้ายหลวงปู่แสง ทําวงการสงฆ์เสื่อมเสีย
วันนี้ (25 พฤษภาคม 2565) เวลา 15.00 น. ณ อาคารรัฐสภา นายอนุชา นาคาศัย รัฐมนตรีประจําสํานักนายกรัฐมนตรี รับมอบหนังสือจากสภาสื่อออนไลน์เพื่อความยุติธรรมไทย นําโดย นายกริช พลเดชวิสัย เลขาธิการสภาสื่อออนไลน์เพื่อความยุติธรรมไทย ขอให้ช่วยตรวจสอบกรณี นายจีรพันธ์ เพชรขาว หรือหมอปลาและพวก กระทําการไม่เหมาะสม บุกเข้าไปภายในที่พักสงฆ์ดงสว่างธรรม ต.โคกนาโก อ.ป่าติ้ว จ.ยโสธร ใช้ถ้อยคําไม่สุภาพให้ร้ายหลวงปู่แสง ญาณวโร และสร้างพยานหลักฐานเท็จ โดยมีนายอนุชา น้อยวงษ์ สมาชิกสภาผู้แทนราษฎรจังหวัดพิษณุโลก นายชูศักดิ์ คีรีมาศทอง สมาชิกสภาผู้แทนราษฎรจังหวัดสุโขทัย และนายภูดิท อินสุวรรณ์ สมาชิกสภาผู้แทนราษฎรจังหวัดพิจิตร เข้าร่วม
จากกรณีดังกล่าวสภาสื่อออนไลน์เพื่อความยุติธรรมไทย พร้อมด้วยเครือข่าย 67 แห่ง มีความเห็นว่ากรณีที่หมอปลาและพวกได้กระทําไป ส่งผลกระทบต่อความเชื่อมั่นและศรัทธาต่อพระพุทธศาสนา สร้างความเสื่อมเสียและก่อให้เกิดความแตกแยกในสังคม จึงเป็นสาเหตุให้มีการรวมกลุ่มกันเพื่อยื่นหนังสือต่อรัฐมนตรีประจําสํานักนายกรัฐมนตรี ในฐานะที่กํากับดูแลสํานักงานพระพุทธศาสนาแห่งชาติ โดยขอให้เร่งดําเนินการตรวจสอบกรณีดังกล่าวโดยด่วน
รัฐมนตรีประจําสํานักนายกรัฐมนตรี กล่าวยืนยันต่อกรณีดังกล่าวว่า ได้มอบหมายให้สํานักงานพระพุทธศาสนาแห่งชาติดําเนินคดีตามกฎหมายต่อไป พร้อมกล่าวขอบคุณเครือข่ายภาคประชาชนที่มีความห่วงใยและร่วมกันทํานุบํารุงพระพุทธศาสนา ซึ่งเป็นศาสนาหลักของประเทศ ภายหลังเกิดเหตุการดังกล่าว ตนในฐานะที่กํากับดูแลสํานักงานพระพุทธศาสนาแห่งชาติ ได้มีการหารือคณะผู้บริหารทั้งส่วนกลางและส่วนภูมิภาค โดยกําชับให้พื้นที่ประสานความร่วมมือกับพระสังฆาธิการในพื้นที่ปกครองคณะสงฆ์ (เจ้าคณะตําบล เจ้าคณะอําเภอ เจ้าคณะจังหวัด) อย่างใกล้ชิด เพื่อสอดส่องดูแลบุคคลที่อาจเป็นภัยหรือสร้างความเสื่อมเสียต่อพระพุทธศาสนา ขณะที่ในวงการสงฆ์เองก็ได้มีบทบัญญัติพระวินัยของคณะสงฆ์อย่างชัดเจน ซึ่งหากพระสงฆ์กระทําผิดหรือไม่เหมาะสมอย่างหนึ่งอย่างใด จะเป็นไปตามกฎเกณฑ์ที่คณะสงฆ์ได้กําหนดและได้ระบุบทลงโทษไว้ ตามที่มีการถือปฏิบัติมากว่า 2,500 ปี ในส่วนของการกระทําที่มีการกล่าวหาหรือประจานคณะสงฆ์นั้น เป็นสิ่งที่ไม่ควรปฏิบัติอย่างยิ่ง โดยอาจทําให้สังคมเกิดความเข้าใจผิด และทําให้ภาพลักษณ์ของพระพุทธศาสนาเสียหาย
รัฐมนตรีประจําสํานักนายกรัฐมนตรี กล่าวเพิ่มเติมว่า หากพี่น้องประชาชนท่านใดพบเห็นการกระทําดังเช่นกรณีของหมอปลา ขอให้แจ้งมายังสํานักงานพระพุทธศาสนาแห่งชาติ พร้อมขอให้ชาวพุทธร่วมกันทํานุบํารุงพระพุทธศาสนา ไม่ให้กลุ่มผู้ไม่หวังดียุแยงให้เกิดความเสื่อมเสียเช่นนี้อีก
..................
รัฐบาลไทย-ข่าวทำเนียบรัฐบาล-อนุมัติงบสนับสนุนวิจัยพัฒนาวัคซีน ChulaCov19 และใบยา
วันอังคารที่ 9 พฤศจิกายน 2564
อนุมัติงบสนับสนุนวิจัยพัฒนาวัคซีน ChulaCov19 และใบยา
วันเสาร์ที่ 6 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการวิจัยและพัฒนาวัคซีนโควิด-19 อย่างต่อเนื่อง โดยล่าสุดได้อนุมัติกรอบวงเงิน 2,316 ล้านบาทสําหรับโครงการวิจัยและพัฒนาวัคซีนโควิด-19 ChulaCov19 mRNA เพื่อดําเนินการทดสอบวิจัยในอาสาสมัครระยะที่ 3 และขึ้นทะเบียนตามเกณฑ์ที่องค์การอาหารและยากําหนด พร้อมทั้งเห็นชอบในหลักการโครงการวิจัยและพัฒนาวัคซีนป้องกันโรคโควิด-19 ใบยา กรอบวงเงิน 1,300 ล้านบาท สําหรับการทดสอบในมนุษย์ระยะที่ 3 โดยมีอาสาสมัครอย่างน้อย 10,000 คนตามหลักเกณฑ์ของ อย. ทั้งนี้ เพื่อให้ประเทศไทยสามารถผลิตและพัฒนาวัคซีนป้องกันโรคโควิด-19 ใช้เองได้ โดยมีคุณภาพตามมาตรฐานสากลและมีปริมาณเพียงพอที่จะดูแลคนไทยทุกคนอย่างทั่วถึง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรรพากรแจงไม่ได้มุ่งเน้นการเก็บภาษีจากโครงการคนละครึ่ง
วันจันทร์ที่ 2 พฤษภาคม 2565
สรรพากรแจงไม่ได้มุ่งเน้นการเก็บภาษีจากโครงการคนละครึ่ง
ตามที่มีข่าวการเรียกเก็บภาษีจากพ่อค้าแม่ค้าที่เข้าร่วมโครงการคนละครึ่งนั้น กรมสรรพากรขอชี้แจงว่า กรมสรรพากรไม่ได้มุ่งเน้นจัดเก็บภาษีสําหรับพ่อค้าแม่ค้าที่เข้าร่วมโครงการรัฐโครงการใดโครงการหนึ่งแต่อย่างใด
ตามที่มีข่าวการเรียกเก็บภาษีจากพ่อค้าแม่ค้าที่เข้าร่วมโครงการคนละครึ่งนั้น กรมสรรพากรขอชี้แจงว่า กรมสรรพากรไม่ได้มุ่งเน้นจัดเก็บภาษีสําหรับพ่อค้าแม่ค้าที่เข้าร่วมโครงการรัฐโครงการใดโครงการหนึ่งแต่อย่างใด อย่างไรก็ดี พ่อค้าแม่ค้าที่เป็นบุคคลธรรมดา เมื่อมีเงินได้จากการค้าขายซึ่งเป็นรายได้ที่ไม่ได้รับการยกเว้น หากมีเงินได้ถึงเกณฑ์การยื่นแบบแสดงรายการตามกฎหมายกําหนดมีหน้าที่ต้องยื่นแบบแสดงรายการ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร กล่าวว่า “ผู้ที่มีเงินได้ถึงเกณฑ์ที่ต้องยื่นแบบแสดงรายการจึงมีหน้าที่ต้องยื่นแบบแสดงรายการ ส่วนจะมีภาษีที่ต้องชําระหรือไม่นั้นขึ้นอยู่กับรายได้ ค่าใช้จ่าย และค่าลดหย่อน สําหรับการหักค่าใช้จ่าย กฎหมายให้สิทธิ์ในการเลือกว่าจะขอหักค่าใช้จ่ายเป็นการเหมาจ่ายในอัตราร้อยละ 60 หรือจะเลือกหักค่าใช้จ่ายตามจริงก็ได้ โดยหลักสําคัญของการเสียภาษีเงินได้บุคคลธรรมดานั้น หากบุคคลธรรมดามีเงินได้จากการค้าขายถือเป็นเงินได้ประเภทที่ 8 มีหน้าที่ต้องนํารายได้ที่ได้รับในปีภาษีมายื่นแบบแสดงรายการเสียภาษีเงินได้บุคคลธรรมดาเป็นปกติอยู่แล้ว”
ทั้งนี้ หากท่านมีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ หรือสํานักงานสรรพากรพื้นที่สาขาทั่วประเทศ หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-โฆษกรัฐบาลเผย“นายกฯ”ห่วงประชาชน ถูกหลอกลวงจาก “SMS ไลน์ เฟสบุ๊ก แอปเงินกู้ โทรศัพท์” แนะต้องตรวจสอบให้ดีก่อน กำชับ สตช. ดีอี ศูนย์ต่อต้านข่าวปลอมประเทศไทย ดำเนินการตามกฎหมายสูงสุด
วันพฤหัสบดีที่ 30 กันยายน 2564
โฆษกรัฐบาลเผย“นายกฯ”ห่วงประชาชน ถูกหลอกลวงจาก “SMS ไลน์ เฟสบุ๊ก แอปเงินกู้ โทรศัพท์” แนะต้องตรวจสอบให้ดีก่อน กําชับ สตช. ดีอี ศูนย์ต่อต้านข่าวปลอมประเทศไทย ดําเนินการตามกฎหมายสูงสุด
โฆษกรัฐบาลเผย “นายกฯ”ห่วงประชาชน ถูกหลอกลวงจาก “SMS ไลน์ เฟสบุ๊ก แอปเงินกู้ โทรศัพท์” แนะ ต้องตรวจสอบให้ดีก่อน กําชับสํานักงานตํารวจแห่งชาติ กระทรวงดีอี  ศูนย์ต่อต้านข่าวปลอมประเทศไทย ดําเนินการตามกฎหมายสูงสุด
วันนี้ (30 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงประชาชนตกเป็นเหยื่อ SMS ไลน์ เฟสบุ๊ก แอปเงินกู้ และโทรศัพท์ หลอกลวง ปัจจุบันมิจฉาชีพใช้เทคนิคการชวนเชื่อผ่าน ข้อความ “ได้รับเงินฟรี หรือ กู้ง่าย” แอบแฝงหลอกลวง หลอกดูดเงิน-ข้อมูล ประชาชน โดยอ้างเป็นผู้ให้บริการแหล่งเงินกู้ของรัฐ และแอบแฝงตัวมากับการจ่ายเงินเงินเยียวยาประกันสังคมให้กับผู้ประกันตน เพื่อหลอกรับเงินเยียวยา ม.33 ทําให้ประชาชนที่ไม่ทันตรวจสอบข้อเท็จจริงหลงเชื่อ ทําให้สูญเสียเงินเป็นจํานวนมาก ซึ่งลักษณะกลโกงที่มิจฉาชีพใช้มีหลากหลายรูปแบบ อาทิ กลโกลทางโทรศัพท์ กลโกงบัตรต่างๆ เช่น ATM บัตรเครดิต กลโกงธนาคารออนไลน์ กลโกงออนไลน์ ซึ่งปัจจุบัน สามารถทําได้อย่างง่ายขึ้นเนื่องจากเทคโนโลยีการสื่อสารที่เปลี่ยนไป ฝากประชาชนขอให้ตรวจสอบที่มาของ SMS/APP/Web ผู้ให้บริการเหล่านั้นต้องได้รับอนุญาตประกอบธุรกิจถูกต้องตามกฎหมาย โดยตรวจสอบได้ที่เว็บไซต์หน่วยงาน กระทรวงการคลัง ธนาคารแห่งประเทศไทย เป็นต้น หรือ โทร สอบถามเพิ่มเติมได้ที่ ศูนย์คุ้มครองผู้ใช้บริการทางการเงิน (ศคง.) โทร. 1213 และหากพบเบาะแสการกระทําความผิด ติดต่อหน่วยงานที่เกี่ยวข้อง เช่น ธนาคาร สถาบันทางการเงิน หรือแจ้งเจ้าหน้าที่ตํารวจ โดยแจ้งไปยัง Call Center สํานักงานตํารวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
“ท่านนายกรัฐมนตรีห่วงประชาชน อย่าเชื่อและอย่ากรอกข้อมูลส่วนตัวผ่านลิงก์ที่มิจฉาชีพส่ง จะทําให้ตกเป็นเหยื่อ สูญเสียทั้งข้อมูลส่วนตัวและทรัพย์สิน ซึ่งนายกรัฐมนตรีได้กําชับให้สํานักงานตํารวจแห่งชาติ และ กระทรวงดิจิทัลเพื่อเศรษฐกิจและสังคม ศูนย์ต่อต้านข่าวปลอมประเทศไทย ตรวจสอบ หากพบหลักฐานการกระทําผิด ให้ดําเนินการตามกฎหมายสูงสุด เพราะถือว่าเป็นอาชญากรรมทางเศรษฐกิจ หากินบนความเดือดร้อนของพี่น้องประชาชนที่ได้รับความยากลําบากจากสถานการณ์เศรษฐกิจขณะนี้” นายธนกร กล่าว
--------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ พอใจตัวเลขผู้ติดเชื้อโควิด-19 ลดลงติดต่อกัน 5 วันต่อเนื่อง ย้ำ สธ. เฝ้าระวังการกลายพันธุ์ในต่างประเทศ
วันอาทิตย์ที่ 8 พฤษภาคม 2565
นายกฯ พอใจตัวเลขผู้ติดเชื้อโควิด-19 ลดลงติดต่อกัน 5 วันต่อเนื่อง ย้ํา สธ. เฝ้าระวังการกลายพันธุ์ในต่างประเทศ
.....
พลเอก ประยุทธ์ จันทร์โอชา นายกรัฐมนตรีและ รมว.กลาโหม ชื่นชมและขอบคุณประชาชนทุกภาคส่วนที่ร่วมกันปฏิบัติตามมาตรการด้านสาธารณสุขจนส่งผลให้ตัวเลขผู้ติดติดเชื้อไวรัสโควิด-19 ของไทยลดลงมาอยู่ในหลักพันติดต่อกัน 5 วันแล้ว ซึ่งขณะนี้สถานการณ์เริ่มทรงตัว และมีการดูแลรักษาที่บ้าน (Home Isolation) มากขึ้น ทําให้หลายสถานพยาบาลปรับลดการดูแลผู้ป่วยโควิด - 19 ในสถานพยาบาลลง และกลับมารักษาผู้ป่วยโรคอื่น ๆ รวมถึงทําการรักษาผ่าตัดเพิ่มมากขึ้น ภายใต้เงื่อนไขที่ไม่มีการระบาดของโรคโควิด – 19 ที่รุนแรง
.
อย่างไรก็ตาม ขอให้ทุกคนร่วมมือกันปฏิบัติตามมาตรการป้องกันโรคโควิด-19 แบบครอบจักรวาล (Universal Prevention) อย่างเคร่งครัดต่อไปเพื่อทําให้ตัวเลขผู้ติดเชื้อลดลงอีก
.
พร้อมมอบหมายกระทรวงสาธารณสุข ติดตามและเฝ้าระวังการตรวจพบเชื้อโควิด-19 กลายพันธุ์สายพันธุ์ย่อยในบางประเทศ เพื่อเตรียมความพร้อมรับมือให้ทันกับสถานการณ์ที่เกิดขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ มุ่งผลักดันการผลิตผลไม้ที่มีคุณภาพ การส่งออก การค้าขาย ให้แก่เกษตรกรในพื้นที่อำเภอเขาชะเม
วันเสาร์ที่ 14 พฤษภาคม 2565
รัฐมนตรีเกษตรฯ มุ่งผลักดันการผลิตผลไม้ที่มีคุณภาพ การส่งออก การค้าขาย ให้แก่เกษตรกรในพื้นที่อําเภอเขาชะเม
รัฐมนตรีเกษตรฯ มุ่งผลักดันการผลิตผลไม้ที่มีคุณภาพ การส่งออก การค้าขาย ให้แก่เกษตรกรในพื้นที่อําเภอเขาชะเมา และประชาสัมพันธ์ผลผลิตทางการเกษตร รวมทั้งแหล่งท่องเที่ยวสําคัญให้เป็นที่รู้จักแพร่หลายมากยิ่งขึ้น
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดงานเทศกาลผลไม้และของดีอําเภอเขาชะเมา"ทุเรียนเขาชะเมาเล่าขานเมืองสามอ่าง"ครั้งที่12ประจําปีพ.ศ. 2565โดยมีนายธาราปิตุเตชะนายบัญญัติเจตนจันทร์สมาชิกสภาผู้แทนราษฏรจังหวัดระยองและผู้บริหารกระทรวงเกษตรและสหกรณ์เข้าร่วมณตลาดฮ.กอบโชคเจริญทรัพย์แลนด์หมู่ที่2ต.ห้วยทับมอญอ.เขาชะเมาจ.ระยองพร้อมมอบของรางวัลแก่ผู้ชนะการประกวดผลไม้คุณภาพมอบป้ายมาตรการด้านความปลอดภัยจากเชื้อไวรัสโคโรนา2019ในผลไม้เพื่อการส่งออกของจังหวัดระยอง(Zero COVIC Rayong Fruit : ZCRF)เยี่ยมชมซุ้มผลไม้นิทรรศการของส่วนราชการและเยี่ยมชมผลไม้ที่ชนะการประกวด
ทั้งนี้อําเภอเขาชะเมาประชาชนประกอบอาชีพหลักคือเกษตรกรรมมีผลผลิตทางการเกษตรที่สําคัญคือยางพาราและผลไม้ที่ขึ้นชื่อเช่นเงาะสับปะรดมังคุดลองกองและอื่นๆโดยเฉพาะอย่างยิ่งราชาแห่งผลไม้คือทุเรียนเขาชะเมาที่มีมาตรฐานสูงคุณภาพดีเยี่ยมไม่เป็นสองรองใคร
“การจัดงานเทศกาลผลไม้ของจังหวัดระยองถือเป็นการสนับสนุนช่วยเหลือเกษตรกรและส่งเสริมการท่องเที่ยวอีกทั้งยังเป็นการสร้างรายได้ให้กับประชาชนในพื้นที่สอดคล้องกับยุทธศาสตร์พัฒนาจังหวัดระยองที่เน้นการพัฒนาทั้งภาคเกษตรกรรมภาคอุตสาหกรรมภาคการท่องเที่ยวและบริการที่ต้องดําเนินไปพร้อมกันอย่างสมดุลและยั่งยืนการจัดงานครั้งนี้จะเป็นการช่วยผลักดันการผลิตผลไม้ที่มีคุณภาพการส่งออกการค้าขายให้แก่เกษตรกรในพื้นที่และเป็นการประชาสัมพันธ์ผลผลิตทางการเกษตรอื่นๆรวมทั้งแหล่งท่องเที่ยวสําคัญของจังหวัดระยองให้เป็นที่รู้จักแพร่หลายมากยิ่งขึ้นด้วยอย่างไรก็ตามกระทรวงเกษตรและสหกรณ์มุ่งมั่นที่จะทําให้ภาคการเกษตรเข้มแข็งโดยต้องบูรณาทุกภาคส่วนและทํางานแบบเดินไปด้วยกันอะไรที่สามารถช่วยแก้ไขปัญหาให้กับพี่น้องเกษตรกรได้จะทําทันทีนอกจากนี้ยังให้ความสําคัญนโยบายการตลาดนําการผลิตที่จะต้องมีตลาดรองรับที่แน่นอนโดยได้กําชับเจ้าหน้าที่ให้ตรวจสอบคุณภาพทุเรียนให้ได้มาตรฐานก่อนการเก็บเกี่ยวเพื่อให้ได้ทุเรียนที่มีคุณภาพซึ่งเชื่อว่าจะสามารถสร้างเม็ดเงินหลายแสนล้านบาทต่อปีอย่างแน่นอนทั้งนี้ได้ตั้งเป้าให้จังหวัดจันทบุรีระยองตราดให้เป็นเมืองหลวงผลไม้ของไทยและของโลกให้ได้ในอนาคต”ดร.เฉลิมชัยกล่าว
รัฐบาลไทย-ข่าวทำเนียบรัฐบาล-โฆษกรัฐบาลฯ เปิดเผย ครม.พิจารณาเห็นชอบการจัดทำความตกลงกับสหรัฐอเมริกาเพื่อรับมอบวัคซีนโควิด-19
วันพุธที่ 7 กรกฎาคม 2564
โฆษกรัฐบาลฯ เปิดเผย ครม.พิจารณาเห็นชอบการจัดทําความตกลงกับสหรัฐอเมริกาเพื่อรับมอบวัคซีนโควิด-19
โฆษกรัฐบาลฯ เปิดเผย ครม.พิจารณาเห็นชอบการจัดทําความตกลงกับสหรัฐอเมริกาเพื่อรับมอบวัคซีนโควิด-19
นายอนุชา บูรพชัยศรี โฆษกประจําสํานักนายกรัฐมนตรี ได้เปิดเผยว่าที่ประชุมคณะรัฐมนตรีเมื่อวานนี้ได้พิจารณาเห็นชอบการจัดทําความตกลงกับสหรัฐอเมริกา เพื่อรับมอบความช่วยเหลือวัคซีนป้องกันโรคติดเชื้อไวรัสโคโรนา 2019 (โควิด-19) จากสหรัฐอเมริกา ซึ่งสหรัฐฯ บริจาคให้กับประเทศต่างๆ รวมถึงประเทศไทยด้วย
การมอบวัคซีนของสหรัฐฯ สะท้อนถึงความสัมพันธ์ระหว่างไทย-สหรัฐฯ ที่มีมาอย่างใกล้ชิดยาวนาน ตั้งแต่ช่วงเริ่มของการแพร่ระบาดของโรค สหรัฐฯ ได้ให้ความช่วยเหลือผ่านศูนย์ควบคุมและป้องกันโรคสหรัฐฯ (Centers for Disease Control and Prevention : CDC) ซึ่งทํางานร่วมกับกระทรวงสาธารณสุขอย่างใกล้ชิด ในการสนับสนุนไทยให้รับมือกับการแพร่ระบาด
ทั้งนี้ ในส่วนของวัคซีนนี้หน่วยงานที่เกี่ยวข้องของไทย ทั้งกระทรวงสาธารณสุขและกระทรวงการต่างประเทศ พร้อมเร่งประสานในรายละเอียดกับหน่วยงานที่เกี่ยวข้องฝ่ายสหรัฐฯ เพื่อดําเนินการขนส่งวัคซีนมายังประเทศไทยโดยเร็วที่สุด พร้อมกันนี้ กระทรวงสาธารณสุขได้เตรียมการเพื่อบริหารจัดการการจัดสรรวัคซีนแก่กลุ่มเป้าหมายที่มีความต้องการวัคซีนอย่างเร่งด่วน เพื่อรับมือกับสถานการณ์แพร่ระบาดของโควิด-19 ในประเทศไทยต่อไป
โฆษกรัฐบาลกล่าวว่า รัฐบาลไทยขอขอบคุณความช่วยเหลือและความร่วมมือที่สหรัฐฯ และสถานเอกอัครราชทูตสหรัฐฯประจําประเทศไทย มีให้กับประเทศไทยอย่างต่อเนื่อง ซึ่งรัฐบาลพร้อมและตั้งมั่นการดําเนินการในส่วนที่เกี่ยวข้องในการบรรเทาสถานการณ์ในประเทศให้ดีขึ้น
รัฐบาลไทย-ข่าวทำเนียบรัฐบาล-เศรษฐกิจไทยปรับตัวดีขึ้นและมีเสถียรภาพ
วันอังคารที่ 2 สิงหาคม 2565
เศรษฐกิจไทยปรับตัวดีขึ้นและมีเสถียรภาพ
วันอังคารที่ 2 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
เป็นเรื่องน่ายินดีเมื่อดัชนีชี้วัดทางเศรษฐกิจเดือน มิ.ย.2565
หลายตัวแสดงให้เห็นว่าเศรษฐกิจไทยกําลังปรับตัวดีขึ้นอย่างต่อเนื่อง เช่น ดัชนีความเชื่อมั่นของผู้บริโภคอยู่ที่
41.6 เพิ่มขึ้นครั้งแรกในรอบ 6 เดือน ภาษีธุรกรรมอสังหาริมทรัพย์เพิ่มขึ้นร้อยละ 6.1
จากช่วงเดียวกันของปีก่อน ดัชนีผลผลิตสินค้าเกษตรขยายตัวร้อยละ 6.5
ดัชนีความเชื่อมั่นภาคอุตสาหกรรมอยู่ที่ 86.3 เพิ่มขึ้นครั้งแรกในรอบ 3 เดือน นอกจากนี้
อัตราเงินเฟ้อทั่วไปอยู่ที่ร้อยละ 7.66 สัดส่วนหนี้สาธารณะร้อยละ 60.9 ต่อ GDP
ซึ่งอยู่ในกรอบวินัยการเงินการคลัง และทุนสํารองระหว่างประเทศอยู่ในระดับสูงที่ 222.3
พันล้านดอลลาร์สหรัฐ ทั้งหมดนี้
สะท้อนว่าเสถียรภาพทางเศรษฐกิจของไทยอยู่ในเกณฑ์ดีและมั่นคงพอที่จะรับความเสี่ยงจากความผันผวนของ
เศรษฐกิจโลกได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี